16/08/2012 | Administración LocalMunicipal
Camariñas
Bases para a concesión de subvencións a asociacións e entidades deportivas do Concello de Camariñas 2012

Por acordo da Xunta de Goberno Local adoptado na sesión celebrada o 3 de agosto de 2012 aprobáronse as bases para a concesións de subvencións a asociacións e entidades deportivas do Concello de Camariñas 2012. En cumprimento do disposto no artigo 18 da lei 38/2003, de 17 de novembro, publícase o contido íntegro de tales bases: É obxecto das presentes bases regular as normas polas cales se rexerá a concesión en concorrencia competitiva de subvencións a asociacións e entidades deportivas deste Concello para sufragar parte dos gastos que lles ocasione a promoción de actividades deportivas de interese municipal. A contía global das subvencións ascende a 8.000 € con cargo ao crédito da aplicación 341.480 do Orzamento Municipal neste ano 2012 non podendo superar esta contía global Este importe será repartido, entre os solicitantes segundo os criterios que se establecen na base sexta, sen que a concesión implique para o beneficiario dereito algún para anos posteriores. Poderán solicitar estas axudas reguladas pola presente convocatoria as Asociacións e entidades deportivas validamente constituídas sen ánimo de lucro, que teñan o seu domicilio social no Concello de Camariñas e estean debidamente inscritas no rexistro de Asociacións do Concello de Camariñas, sempre que teñan actividade deportiva de deporte base, federado ou no programa deportivo da Xunta de Galicia “Xogade”. A Comisión Cualificadora estará composta polos seguintes membros e con voz e sen voto o/a secretario/a xeral do Concello ou persoa que legalmente a substitúa: - Presidente: Alcalde, D. Manuel Valeriano Alonso de León. - Vogal: Concelleiro, D. Sergio Caamaño Fernández. - Vogal: Concelleira, Dna. Sandra Insua Rial.1º- O procedemento de concesión das subvencións iniciarase coa previa solicitude da asociación interesada en formulario que se lle facilitará pola administración municipal (anexo I), acompañada da documentación complementaria correspondente e presentarase no Rexistro.2º- O prazo para a presentación de solicitudes será de 15 días hábiles desde publicación no BOP destas bases. A partires desta data non serán admitidas a trámite máis solicitudes; non obstante, a Xunta de Goberno local poderá establecer outros prazos por razóns que deberán xustificarse no acordo. Xunto coa solicitude, os interesados deberán presentar a seguinte documentación: A- Documentación Xustificativa Dos Requisitos De Carácter Xeral.1-Certificación da Federación correspondente na que conste que o club solicitante atópase na actualidade de alta con actividade propia 2-Certificacións de estar ao corrente e sen débedas na Axencia tributaria e na Seguridade Social. B- Documentación Xustificativa para avaliar e ponderar a contia da Subvención 1-Certificación da federación correspondente onde conste o número de fichas federativas expedidas na tempada xa rematada ou ben xa iniciada e por categorías.2-Certificación do presidente do club onde conste o número de adestradores titulados que imparten os adestramentos nas distintas categorías, acompañada das copias compulsadas dos seus títulos.3-Certificación federativo no que conste a categoría na que militaron ou militarán os distintos equipos da entidade durante a tempada xa rematada ou ben na xa iniciada.4-Memoria deportiva firmada polo presidente do club onde se describirán as actividades realizadas e as competicións nas que se participou na tempada anterior ou ben nas que participará na próxima tempada, o número de deportistas participantes, cantidade de socios, así como, dos resultados xerais, títulos e clasificacións obtidas.5- Memoria de actividades da escola deportiva. Esta poderá estar incluída dentro da memoria deportiva pero nun apartado especifico.6-Memoria económica, firmada polo presidente, onde de detallen os gastos e ingresos anuais da tempada anterior clasificados por actividades. A Comisión avaliadora, en base a documentación aportada polas asociacións, propoñerá o reparto das subvencións que será acordará pola Xunta de Goberno Local, segundo as normas seguintes: 1) Nº DE LINCENZAS: 0´1 PUNTOS POR LICENZA.2) Nº DE EQUIPOS DENTRO DO MESMO CLUBE: 1 PUNTO POR EQUIPO.3) TIPO DE COMPETICIÓN NA QUE PARTICIPAN CADA UN DOS EQUIPOS DE CADA CLUB: A) COMPETICIÓN LOCAL: 0,5 PUNTOS B) COMPETICIÓN COMARCAL (NA COMARCA DE REFERENCIA): 0,75 PUNTOS. C) COMPETICIÓN INTERCOMARCAL (DÚAS COMARCAS DA MESMA PROVINCIA): 1 D) COMPETICIÓN PROVINCIAL (MÁIS DE DÚAS COMARCAS DA MESMA PROVINCIA): 1´5 PUNTOS E) COMPETICIÓN AUTONÓMICA (MÁIS DUNHA PROVINCIA DA AUTONOMÍA): 2 PUNTOS F) COMPETICIÓN ESTATAL (FÓRA DA AUTONOMÍA): 2´5 PUNTOS G) COMPETICIÓN INTERNACIONAL = 3´5 PUNTOS 4) TITULACIÓNS DEPORTIVAS D@S TÉCNIC@S (adestradores/as de cada equipo): A) MONITOR-A= 1 PUNTO B) ADESTRADOR-A TERRITORIAL= 2 PUNTOS C) ADESTRADOR-A NACIONAL= 4 PUNTOS As cantidades subvencionadas pagaranse atendendo as previsións de Tesourería do Concello previa xustificación do importe que se percibe. A.-O importe da subvención anual deberá xustificarse antes do 31 de decembro do ano do seu acordo. Por razóns que se deberán motivar, a Xunta de Goberno poderá acordar outro prazo diferente para a entrega das xustificacións. B.-A xustificación dos gastos realizarase mediante os seguintes documentos que deben corresponder o ano natural do que se trata: 1º.-Facturas oficiais e que cumpran os requisitos legais expedidas ao nome da asociación onde conste a obra, subministro ou servizo prestado polo provedor do exercicio 2012.2º.-Retribucións a persoal técnico. Acreditaranse mediante facturas ou nóminas,; só se admitirá o recibín cando reflicta a correspondente retención do IRPF, e a repercusión do IVE. En calquera caso deberán acompañarse do xustificante de ingreso do IRPF na Axencia Tributaria.3º.-Recibos onde consten as cotas pagadas por fichas ou arbitraxes. Non se admitirán xustificantes que non teñan relación directa con gastos derivados das actividades que se subvencionan nin cos criterios polos cales se avaliaron os seus importes nin que a súa data sexa de exercicio diferente ao da concesión. C.-Xunto cós anteriores documentos deberá presentarse unha declaración xurada do Presidente da Asociación onde conste que o total da subvención outorgada polo Concello sumada as das outras administracións públicas non superou o importe total dos gastos. En caso de que fose superior diminuirase a aporte municipal ata igualar a suma os gastos totais. D.-Os xustificantes deberán sumar, polo menos, a totalidade da subvención recibida no ano. A falta de xustificación dentro do prazo establecido dará lugar a baixa da subvención se esta non fose pagada e o reintegro, si se dera o caso, das cantidades adiantadas. E. -Xustificaranse as facturas conforme o modelo, anexo II. As entidades beneficiarias das subvencións deberán cumprir o establecido nestas bases e na normativa de aplicación. Deberán, así mesmo: - Cumprir ca normativa de uso de instalacións deportivas. - Levar o nome do Concello de Camariñas impreso nas camisetas de xogo en zona visible. - Participar no desenvolvemento de eventos deportivos puntuais promovidos polo Concello. As entidades deberán reintegrar total ou parcialmente as cantidades percibidas, nos seguintes supostos: - Incumprimento total ou parcial da obriga de xustificación. -Incumprimento das obrigas establecidas con motivo da concesión da subvención. - Calquera outra prevista na normativa de aplicación. Se unha vez requirido o reintegro das cantidades indebidamente percibidas pola asociación, este non se produce dentro dos prazos establecidos, procederase pola vía executiva cos recargos de constrinximento que correspondan. As presentes bases e cantos actos administrativos se deriven delas poderán ser impugnadas polos/as interesados/as, nos supostos e no xeito previsto na Lei 30/1992, do 26 de novembro, do réxime xurídico das administracións públicas e procedemento administrativo común. En todo aquilo non establecido nas presentes bases, será de aplicación a Lei 38/2003, do 17 de novembro, xeral de subvencións, a Lei 9/2007, do 13 de xuño, de subvencións de Galicia, os regulamentos que as desenvolven e demais Lexislación concordante e de pertinente aplicación.” Camariñas, a 6 de agosto de 2012 O Alcalde Asdo. Manuel V. Alonso de León Requisitos das facturas: 1.- Número de factura 2.- Datos referidos o expedidor e destinatario da factura: Nome, apelidos ou denominación social da entidade. N. I. F. / C. I. F. Domicilio, Población, Código Postal, Concello 3.- Concepto e precio total con I. V. E., que estará detallado, incluido ou exento 4.- Lugar e data da emisión da factura AO SR. ALCALDE DO ILMO. CONCELLO DE CAMARIÑAS